
A hang mesterei - a szakmai képzés pedagógiai és módszertani kihívásai és lehetőségei

Kulcsszavak: hangmester; hangkultúra; hangmérnök; hangtechnikus; hangfelvétel
A dolgozat célja a hangfelvétel-technikai szakmai képzések pedagógiai kihívásainak és lehetőségeinek áttekintése és összehasonlítása napjaink nagy iramban változó világában.
Áttekinti a hangfelvétel-technika oktatásának történeti hátterét a kezdetektől 1946-ig, majd 1946-tól napjainkig; a ketté ágazó műszaki, illetve zeneművészeti alapokra épülő képzések megjelenését a német és angol nyelvterületen, a nagyvilágban, majd a magyarországi oktatásban. Összehasonlítja a kétféle képzésben a szakmai tantárgyak tematikáját és az oktatásuk során alkalmazott módszereket; vizsgálja a műszaki, illetve zeneművészeti alapú szakképzés későbbi beválását, előnyeit és hátrányait a munka világában és a továbbtanulás során.
Összegzi a hangtechnikus és a hangkultúra szakképzések eredményeit, javaslatot fogalmaz meg arra vonatkozóan, hogy mely alapismereteket szükséges oktatni, mely készségeket érdemes fejleszteni a jövő számára.



